Document ID: /roh_data/filtered/Billingualer_Corpus_interleaved-de-rm.jsonl.gz/991

This is a text translated from German to Rumantsch Grischun.
Regierung legt Neukonzeption der Spitalversorgung vor

Die Spitalversorgung des Kantons Graubünden wird neu konzipiert. Dazu legt die Regierung dem Grossen Rat eine Botschaft, den Entwurf für eine Teilrevision des Krankenpflegegesetzes und den Entwurf für die Aufhebung einer grossrätlichen Verordnung vor. Die Neukonzeption der Spitalversorgung wird definitiv ohne Spitalschliessungen in den Regionen vollzogen. Die Regierung begründet den entsprechenden Entscheid mit politischen Überlegungen und den topographischen Gegebenheiten im Kanton. Demnach bleiben auch die aus rein betriebswirtschaftlichen Überlegungen primär in Frage zu stellenden Spitäler Ospedale Asilo della Bregaglia in Promontogno, Ospidal Val Müstair in Sta. Maria und Ospedale San Sisto in Poschiavo in Betrieb. Um Wirtschaftlichkeitsüberlegungen trotzdem genügend Rechnung zu tragen, erhöht die Regierung die Flexibilität bei der Festlegung des beitragsberechtigten Angebots der einzelnen Spitäler. Dazu wird die Zahl der Spitaltypen von vier auf zwei reduziert. Konkret wird es in Graubünden damit nur noch Spitäler mit Zentrumsversorgung und Spitäler mit Grundversorgung geben.

Einziger Zentrumsversorger wird das Kantonsspital Graubünden in Chur, das aus der Fusion des Rätischen Kantons- und Regionalspitals Chur und des Kreuzspitals Chur sowie der Einbringung des Kantonalen Frauenspitals Fontana resultiert. Spitäler der Grundversorgung werden das Kreisspital Oberengadin in Samedan, das Spital Davos in Davos, das Regionalspital Surselva in Ilanz, das Krankenhaus Thusis in Thusis, das Ospidal d'Engiadina bassa in Scuol, das Regionalspital Prättigau in Schiers, das Ospedale San Sisto in Poschiavo, das Kreisspital Surses in Savognin, das Ospedale Asilo della Bregaglia in Promontogno und das Ospidal Val Müstair in Sta. Maria. Dies geht aus der Botschaft der Regierung an den Grossen Rat zur Neukonzeption der Spitalversorgung, dem Entwurf für eine Teilrevision des Krankenpflegegesetzes und dem Entwurf für die Aufhebung der dazugehörigen grossrätlichen Vollziehungsverordnung zum Krankenpflegegesetz hervor. Mit den geplanten Massnahmen wird der im Zusammenhang mit der Einführung der neuen Spitalfinanzierung nicht realisierte Teil der Massnahme 319 der Struktur- und Leistungsüberprüfung des Grossen Rates zur Sanierung des Kantonshaushalts umgesetzt. Dabei geht es um Einsparungen von zwei Millionen Franken pro Jahr.

Notwendig wurde die Neukonzeption der Spitalversorgung durch die Kostensteigerung im Gesundheitswesen generell und im Bereich der Spitäler im Speziellen. Als Gegenmassnahmen drängen sich eine Anpassung der beitragsberechtigten Leistungsangebote der subventionierten Spitäler an die heutigen Gegebenheiten und entsprechende gesetzliche Regelungen auf. Das beitragsberechtigte Angebot der Spitäler wird neu in zwei Gruppen von Fachrichtungen unterteilt. Einerseits in jene Fachrichtungen, bei denen der Kanton Beiträge sowohl für die medizinischen Leistungen als auch für das Bereitschaftswesen des stationären Bereichs gewährt. Andererseits in Fachrichtungen, bei denen der Kanton Beiträge ausschliesslich für die medizinischen Leistungen (Fallbeiträge) gewährt. Da bei den Beiträgen für medizinische Leistungen kaum gespart werden kann, muss der Kanton die Fachrichtungen mit Beitragsberechtigung für das Bereitschaftswesen einschränken. In Zukunft wird es auch keine Kantonsbeiträge an das Bereitschaftswesen der Ambulatorien mehr geben. Ambulatorien sollen, um Hausarztpraxen nicht zu gefährden, kostendeckend geführt und nicht mehr subventioniert werden.

Gremium: Regierung

Quelle: dt Standeskanzlei Graubünden

Data: 06.06.2005

Folien zur Medienorientierung vom 6. Juni 2005

Botschaften der Regierung an den Grossen Rat

Entwurf für eine Teilrevision des Krankenpflegegesetzes

Aufhebung der grossrätlichen Vollziehungsverordnung

La regenza preschenta ina nova concepziun dal provediment cun ospitals

Il provediment dal chantun Grischun cun ospitals survegn in nov concept. Per quest intent suttametta la regenza al cussegl grond ina missiva, il sboz per ina revisiun parziala da la lescha per promover la tgira da malsauns ed il sboz per abolir l'ordinaziun dal cussegl grond. La nova concepziun dal provediment cun ospitals vegn exequida definitivamain senza serrar ospitals en las regiuns. La regenza motivescha la decisiun correspundenta cun ponderaziuns politicas e cun las cundiziuns topograficas en il chantun. Pia restan en funcziun er ils ospitals che ston vegnir mess en dumonda gia primarmain per ponderaziuns da l'economia da manaschi, numnadamain l'ospital-asil da la Bregaglia a Promontogno, l'ospital da la Val Müstair a Sta. Maria V.M. e l'ospital San Sisto a Puschlav. Per tuttina tegnair quint suffizientamain da las ponderaziuns da rentabilitad, augmenta la regenza la flexibilitad per fixar la purschida cun dretg da contribuziun en ils singuls ospitals. Per quest intent vegn reducì il dumber da tips d'ospital da quatter a dus. Concretamain vegni pia a dar en il Grischun mo pli ospitals cun provediment da center ed ospitals cun provediment da basa.

Il sulet proveditur da center daventa l'ospital chantunal dal Grischun a Cuira che resulta da la fusiun da l'ospital chantunal e regiunal retic a Cuira e da l'ospital da la crusch a Cuira sco er da l'integraziun da l'ospital chantunal da dunnas Fontana. Ospitals dal provediment da basa daventan l'ospital cirquital da l'Engiadin'auta a Samedan, l'ospital dal circul da Tavau a Tavau, l'ospital regiunal da la Surselva a Glion, l'ospital da Tusaun a Tusaun, l'ospital d'Engiadina bassa a Scuol, l'ospital regiunal dal Partenz a Schiers, l'ospital cirquital dal Surses a Savognin, l'ospital San Sisto a Puschlav, l'ospital-asil da la Bregaglia a Promontogno e l'ospital da la Val Müstair a Sta. Maria V.M. Quai resulta da la missiva da la regenza al cussegl grond per la nova concepziun dal provediment cun ospitals, dal sboz per ina revisiun parziala da la lescha per promover la tgira da malsauns e dal sboz per abolir l'ordinaziun executiva respectiva dal cussegl grond tar la lescha per promover la tgira da malsauns. Cun las mesiras planisadas vegn exequida quella part da la mesira 319 da l'examinaziun da las structuras e da las prestaziuns dal cussegl grond per sanar las finanzas dal chantun che n'era betg vegnida realisada en connex cun l'introducziun da la nova finanziaziun dals ospitals. I sa tracta da respargns da dus milliuns francs ad onn.

La nova concepziun dal provediment cun ospitals è daventada necessaria pervi da l'augment dals custs en il sectur da la sanadad en general ed en il sectur dals ospitals en spezial. Sco cuntramesiras ston vegnir adattadas las purschidas da prestaziuns cun dretg da contribuziun dals ospitals subvenziunads a la situaziun actuala e sto vegnir reglada correspundentamain la lescha. La purschida cun dretg da contribuziun dals ospitals vegn dividida da nov en duas gruppas da secturs spezials. D'ina vart quels secturs spezials, als quals il chantun conceda contribuziuns tant per las prestaziuns medicinalas sco er per ils servetschs da pichet dal sectur staziunar. Da l'autra vart quels secturs spezials, als quals il chantun conceda unicamain contribuziuns per las prestaziuns medicinalas (contribuziuns pro cas). Cunquai ch'i na po strusch vegnir spargnà tar las contribuziuns per las prestaziuns medicinalas, sto il chantun restrenscher ils secturs spezials cun dretg da contribuziun per ils servetschs da pichet. En l'avegnir na vegni er betg pli a dar contribuziuns chantunalas per il servetsch da pichet dals ambulatoris. Per betg periclitar las praticas da las medias e dals medis da famiglia duain ils ambulatoris vegnir manads uschia ch'els cuvran ils custs ed els na duain betg pli vegnir subvenziunads.

Gremi: regenza

Funtauna: rg chanzlia chantunala dal Grischun

Data: 06.06.2005

Folien zur Medienorientierung vom 6. Juni 2005

Botschaften der Regierung an den Grossen Rat

Lescha per promover la tgira da malsauns e l'assistenza da persunas attempadas e da persunas che basegnan tgira (lescha per promover la tgira da malsauns)

Ordinaziun executiva tar la lescha per promover la tgira da malsauns